CELEX: 52012PC0178
Language: el
Date: 2012-06-06
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που θα λάβει η Ευρωπαϊκή Ένωση στο πλαίσιο των αρμόδιων επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τα σχέδια κανονισμών σχετικά με τα συστήματα προειδοποίησης για απόκλιση από τη λωρίδα κυκλοφορίας και τα προηγμένα συστήματα πέδησης έκτακτης ανάγκης

|
			
		
		
		52012PC0178
		
			Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που θα λάβει η Ευρωπαϊκή Ένωση στο πλαίσιο των αρμόδιων επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τα σχέδια κανονισμών σχετικά με τα συστήματα προειδοποίησης για απόκλιση από τη λωρίδα κυκλοφορίας και τα προηγμένα συστήματα πέδησης έκτακτης ανάγκης /* COM/2012/0178 final - 2012/0089 (NLE) */
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
·                        
Αιτιολόγηση
και στόχοι της
πρότασης
Η
Οικονομική
Επιτροπή των
Ηνωμένων Εθνών
για την Ευρώπη
(ΟΕΕ/ΟΗΕ)
αναπτύσσει
εναρμονισμένες
απαιτήσεις σε
διεθνές
επίπεδο,
προκειμένου να
εξαλειφθούν τα
τεχνικά
εμπόδια στο εμπόριο
μηχανοκίνητων
οχημάτων
μεταξύ των
συμβαλλόμενων
μερών της
αναθεωρημένης
συμφωνίας του 1958
και να
εξασφαλιστεί
ότι τα οχήματα
αυτά παρέχουν
υψηλό επίπεδο
ασφάλειας και
περιβαλλοντικής
προστασίας.
Η
ΟΕΕ/ΟΗΕ
οριστικοποίησε
πρόσφατα
σχέδιο κανονισμού
σχετικά με τη
θέσπιση
ενιαίων
διατάξεων για
την έγκριση
των
μηχανοκίνητων
οχημάτων όσον
αφορά τα συστήματα
προειδοποίησης
για απόκλιση
από τη λωρίδα
κυκλοφορίας[1] (LDWS)
και σχέδιο
κανονισμού
σχετικά με τη
θέσπιση ενιαίων
διατάξεων για
την έγκριση
των μηχανοκίνητων
οχημάτων όσον
αφορά τα
προηγμένα
συστήματα
πέδησης
έκτακτης
ανάγκης[2]
(AEBS). Στόχος αυτών
των σχεδίων
κανονισμών
είναι να εξασφαλιστεί
υψηλό επίπεδο
ασφάλειας για
τα μηχανοκίνητα
οχήματα που
είναι
εξοπλισμένα με
συστήματα LDWS και
AEBS και να καθοριστούν
ομοιόμορφες
διαδικασίες
δοκιμής για
την έγκριση
τύπου των εν
λόγω οχημάτων. 
Σε
επίπεδο ΕΕ, το άρθρο 10
του κανονισμού
(ΕΚ) αριθ. 661/2009
σχετικά με τη
γενική ασφάλεια
των
μηχανοκίνητων
οχημάτων[3]
και τα μέτρα
εφαρμογής του
επιβάλλουν την
εγκατάσταση
συστημάτων LDWS
και AEBS σε
ορισμένα
μηχανοκίνητα
οχήματα των
κατηγοριών M2, N2,
M3 και N3.
Σκοπός
της παρούσας
πρότασης είναι
να καθοριστεί
η θέση της
Ένωσης για τα
εν λόγω δύο
σχέδια κανονισμών
της ΟΕΕ/ΟΗΕ
σχετικά με τα
συστήματα LDWS και
AEBS και, στο
πλαίσιο αυτό,
να
εξουσιοδοτηθεί
η Ένωση,
εκπροσωπούμενη
από την
Επιτροπή, να
ψηφίσει υπέρ
των εν λόγω
σχεδίων. Με τον
τρόπο αυτόν, θα
καταστεί δυνατή
η ενσωμάτωση
των σχεδίων
κανονισμών της
ΟΕΕ/ΟΗΕ
σχετικά με τα
συστήματα LDWS και
AEBS στο ενωσιακό
σύστημα
έγκρισης τύπου
των
μηχανοκίνητων
οχημάτων.
·                        
Γενικό
πλαίσιο
Ο
κανονισμός (ΕΚ)
αριθ. 661/2009
καθόρισε τις
βασικές απαιτήσεις
για την
έγκριση τύπου
μηχανοκίνητων
οχημάτων των
κατηγοριών M2, N2,
M3 και N3 όσον
αφορά την
εγκατάσταση
συστημάτων LDWS.
Επίσης καθόρισε
τις βασικές
απαιτήσεις για
την έγκριση τύπου
μηχανοκίνητων
οχημάτων των
κατηγοριών M2, N2,
M3 και N3 όσον
αφορά την
εγκατάσταση
συστημάτων AEBS.
Έπρεπε να
καθοριστούν οι
ειδικές
διαδικασίες,
δοκιμές και
απαιτήσεις για
την εν λόγω
έγκριση τύπου
σε επίπεδο ΕΕ.
Ως εκ τούτου, η
Επιτροπή
εξέδωσε το 2012 δύο
εκτελεστικούς
κανονισμούς
για την
εφαρμογή του
κανονισμού (ΕΚ)
αριθ. 661/2009 σχετικά
με τα
συστήματα LDWS και
AEBS[4]
αντιστοίχως,
οι τεχνικές
διατάξεις των
οποίων (κανονισμών)
στηρίζονται
κατά μεγάλο μέρος
στα αντίστοιχα
σχέδια
κανονισμών της
ΟΕΕ/ΟΗΕ.
Ως εκ
τούτου, η Ένωση
προβλέπεται
τώρα να
ψηφίσει υπέρ
των δύο
σχεδίων
κανονισμών της
ΟΕΕ/ΟΗΕ σχετικά
με τα
συστήματα LDWS και
AEBS προκειμένου
να υπάρχουν κοινές
εναρμονισμένες
απαιτήσεις σε
διεθνές επίπεδο,
πράγμα που θα
διευκολύνει το
διεθνές
εμπόριο. Αυτό
θα επιτρέψει
στις
ευρωπαϊκές
εταιρείες να τηρούν
ένα σύνολο
απαιτήσεων
αναγνωρισμένων
σε παγκόσμιο
επίπεδο,
δηλαδή στις
χώρες που
είναι συμβαλλόμενα
μέρη της
αναθεωρημένης
συμφωνίας της ΟΕΕ/ΟΗΕ
του 1958.
·                        
Ισχύουσες
διατάξεις στον
τομέα της
πρότασης
Ο
κανονισμός (ΕΚ)
αριθ. 661/2009
θεσπίζει
απαιτήσεις για
την έγκριση
τύπου
μηχανοκίνητων
οχημάτων των
κατηγοριών M2, N2,
M3 και N3 σε
σχέση με την
εγκατάσταση
συστημάτων LDWS
και AEBS. Εξάλλου, η
Επιτροπή εξέδωσε,
το 2012 δύο
εκτελεστικούς
κανονισμούς
για την
εφαρμογή του
κανονισμού (ΕΚ)
αριθ. 661/2009 σχετικά
με τα
συστήματα LDWS και
AEBS.
·                        
Συνοχή
με τις λοιπές
πολιτικές και
τους λοιπούς στόχους
της Ένωσης
Η
πρόταση
ευθυγραμμίζεται
με τους
στόχους του κανονισμού
(ΕΚ) αριθ. 661/2009
σχετικά με τη
γενική
ασφάλεια των
μηχανοκίνητων
οχημάτων και,
συνεπώς,
συνάδει με τον στόχο
της ΕΕ για
υψηλό επίπεδο
οδικής και
επαγγελματικής
ασφάλειας.
2.           ΑΠΟΤΕΛΕΣΜΑΤΑ
ΤΩΝ
ΔΙΑΒΟΥΛΕΥΣΕΩΝ
ΜΕ ΤΑ
ΕΝΔΙΑΦΕΡΟΜΕΝΑ
ΜΕΡΗ ΚΑΙ
ΕΚΤΙΜΗΣΕΙΣ
ΕΠΙΠΤΩΣΕΩΝ
 ·                         Διαβούλευση με τα ενδιαφερόμενα μέρη 
 Κατά την εκπόνηση της πρότασης η Ευρωπαϊκή Επιτροπή πραγματοποίησε διαβουλεύσεις με τα ενδιαφερόμενα μέρη. Πραγματοποιήθηκε μια γενική διαβούλευση όσον αφορά την προτεινόμενη προσέγγιση σχετικά με τα συστήματα LDWS και AEBS στο πλαίσιο του CARS 21, στην οποία πήραν μέρος τα κράτη μέλη, κατασκευαστές (ευρωπαίοι και εθνικοί εκπρόσωποι και μεμονωμένες εταιρείες), κατασκευαστές εξαρτημάτων, μεταφορικές εταιρείες και εκπρόσωποι των χρηστών. Η προτεινόμενη προσέγγιση σχετικά με τα συστήματα LDWS και AEBS συζητήθηκε επίσης με την τεχνική επιτροπή για τα μηχανοκίνητα οχήματα, όπου έγινε ψηφοφορία για τους δύο εκτελεστικούς κανονισμούς της Επιτροπής για την εφαρμογή του κανονισμού (ΕΚ) αριθ. 661/2009 σχετικά με τα συστήματα LDWS και AEBS αντιστοίχως. ·                         Εκτίμηση επιπτώσεων Η Ευρωπαϊκή Επιτροπή διενήργησε εκτίμηση επιπτώσεων για τον κανονισμό (ΕΚ) αριθ. 661/2009, η οποία περιέλαβε και τα συστήματα LDWS και AEBS. Επιπλέον, εκπονήθηκε μελέτη κόστους–οφέλους, σύμφωνα με το άρθρο 14 παράγραφος 3 στοιχείο α) του κανονισμού (ΕΚ) αριθ. 661/2009, προκειμένου να εξεταστεί η δυνατότητα απαλλαγής ορισμένων οχημάτων ή κατηγοριών οχημάτων από τις απαιτήσεις εγκατάστασης συστημάτων LDWS και AEBS. 
3.           ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
·                        
Περίληψη
της προτεινόμενης
δράσης
Η
πρόταση θα
επιτρέψει στην
Ένωση,
εκπροσωπούμενη
από την
Επιτροπή, να
ψηφίσει υπέρ
των εν λόγω σχεδίων
κανονισμών της
ΟΕΕ/ΟΗΕ
σχετικά με τα
συστήματα LDWS και
AEBS.
·                        
Νομική
βάση
Για
να τηρηθούν οι
ιδιαιτερότητες
της Συνθήκης
για τη λειτουργία
της Ευρωπαϊκής
Ένωσης, η
χρησιμοποιηθείσα
στο παρελθόν
νομική βάση
που αναφέρεται
στην
αιτιολογική
σκέψη 1
αντικαταστάθηκε
με απευθείας
παραπομπή στο
άρθρο 218 παράγραφος
9, με αποτέλεσμα
την ανάγκη να τροποποιηθεί
η διαδικασία
προπαρασκευής
για τις συνεδριάσεις
της ομάδας
εργασίας WP29,
πράγμα που
έχει ως
συνέπεια την
αλλαγή της
χρησιμοποιούμενης
νομικής πράξης,
που είναι πλέον
απόφαση του
Συμβουλίου και
όχι απόφαση
της Επιτροπής, όπως
γινόταν κατά
τη διάρκεια
της
διαδικασίας
προπαρασκευής τα
τελευταία 14
χρόνια.
·                        
Αρχή
της
επικουρικότητας
Οι
απαιτήσεις
σχετικά με τα
συστήματα LDWS και
AEBS έχουν ήδη
εναρμονιστεί
σε επίπεδο ΕΕ. Η
έγκριση διεθνών
πράξεων, όπως
τα σχέδια
κανονισμών
ΟΕΕ/ΟΗΕ, και η
ενσωμάτωσή
τους στο
ενωσιακό
σύστημα
έγκρισης τύπου
μηχανοκίνητων
οχημάτων
μπορούν να
γίνουν μόνο
από την Ένωση.
Αυτό όχι μόνο
εμποδίζει τον
κατακερματισμό
της εσωτερικής
αγοράς, αλλά
και
εξασφαλίζει
ισότιμα
πρότυπα υγείας
και ασφάλειας
σε ολόκληρη
την ΕΕ.
Προσφέρει επίσης
πλεονεκτήματα
οικονομιών
κλίμακας: τα
προϊόντα
μπορούν να
παράγονται για
ολόκληρη την
ευρωπαϊκή ή
και τη διεθνή
αγορά, αντί να
προσαρμόζονται
για να αποκτήσουν
την εθνική
έγκριση τύπου
σε κάθε κράτος
μέλος.
Συνεπώς,
η πρόταση
συνάδει με την
αρχή της
επικουρικότητας.
·                        
Αρχή
της
αναλογικότητας
Η
πρόταση είναι
σύμφωνη με την
αρχή της
αναλογικότητας,
δεδομένου ότι
δεν υπερβαίνει
τα αναγκαία
όρια για την
εξασφάλιση της
εύρυθμης
λειτουργίας
της εσωτερικής
αγοράς, ενώ
ταυτόχρονα
προβλέπει
υψηλό επίπεδο
δημόσιας
ασφάλειας και
προστασίας.
·                        
Επιλογή
νομικού μέσου
Προτεινόμενο
μέσο: Απόφαση
του
Συμβουλίου.
Η
έκδοση
απόφασης του
Συμβουλίου
θεωρείται κατάλληλη,
διότι συνάδει
με τις
απαιτήσεις του
άρθρου 218
παράγραφος 9
της ΣΛΕΕ.
4.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ
Η
πρόταση δεν
έχει
επιπτώσεις
στον
προϋπολογισμό
της Ένωσης.
5.           ΠΡΟΑΙΡΕΤΙΚΑ
ΣΤΟΙΧΕΙΑ
·                        
Ευρωπαϊκός
Οικονομικός
Χώρος
Η
προτεινόμενη
πράξη αφορά
θέμα του ΕΟΧ
και πρέπει,
επομένως, να
καλύπτει και
τον Ευρωπαϊκό
Οικονομικό
Χώρο.
2012/0089 (NLE)
Πρόταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για τη
θέση που θα
λάβει η
Ευρωπαϊκή
Ένωση στο πλαίσιο
των αρμόδιων
επιτροπών της
Οικονομικής
Επιτροπής των
Ηνωμένων Εθνών
για την Ευρώπη
όσον αφορά τα σχέδια
κανονισμών
σχετικά με τα
συστήματα
προειδοποίησης
για απόκλιση
από τη λωρίδα
κυκλοφορίας
και τα
προηγμένα
συστήματα
πέδησης
έκτακτης ανάγκης
(Κείμενο
που
παρουσιάζει
ενδιαφέρον για
τον ΕΟΧ)
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 114 σε
συνδυασμό με
το άρθρο 218 παράγραφος
9,
Εκτιμώντας
τα ακόλουθα:
(1)       Με την
απόφαση 97/836/ΕΚ
του Συμβουλίου[5]
η Ένωση προσχώρησε
στη συμφωνία
της
Οικονομικής
Επιτροπής των
Ηνωμένων Εθνών
για την Ευρώπη
(«ΟΕΕ/ΟΗΕ»)
σχετικά με την
υιοθέτηση
ομοιόμορφων
τεχνικών
προδιαγραφών
για τροχοφόρα
οχήματα,
εξοπλισμό και
εξαρτήματα τα οποία
δύνανται να
τοποθετηθούν
ή/και να
χρησιμοποιηθούν
σε τροχοφόρα
οχήματα και
τις συνθήκες
για την
αμοιβαία
αναγνώριση των
εγκρίσεων που
χορηγούνται με
βάση τις προδιαγραφές
αυτές («αναθεωρημένη
συμφωνία του 1958»).
(2)       Οι
εναρμονισμένες
απαιτήσεις του
σχεδίου κανονισμού
της Οικονομικής
Επιτροπής των
Ηνωμένων Εθνών
για την Ευρώπη
(ΟΕΕ/ΗΕ) σχετικά
με τη θέσπιση
ενιαίων διατάξεων
για την
έγκριση των
μηχανοκίνητων
οχημάτων όσον
αφορά τα
συστήματα
προειδοποίησης
απόκλισης από
τη λωρίδα
κυκλοφορίας[6]
και του
σχεδίου
κανονισμού της
ΟΕΕ/ΗΕ σχετικά
με τη θέσπιση
ενιαίων
διατάξεων για την
έγκριση των
μηχανοκίνητων
οχημάτων όσον
αφορά την
έγκριση των
μηχανοκίνητων
οχημάτων όσον
αφορά τα
προηγμένα
συστήματα
πέδησης
έκτακτης ανάγκης[7]
προορίζονται
να εξαλείψουν
τα τεχνικά
εμπόδια στο
εμπόριο μηχανοκίνητων
οχημάτων
μεταξύ των
συμβαλλόμενων
μερών της
αναθεωρημένης
συμφωνίας του 1958
και να εξασφαλίσουν
ότι τα οχήματα
αυτά παρέχουν
υψηλό επίπεδο
ασφάλειας και
προστασίας.
(3)       Ο
κανονισμός (ΕΚ)
αριθ. 661/2009 του
Ευρωπαϊκού
Κοινοβουλίου
και του Συμβουλίου,
της 13ης Ιουλίου
2009, για τις
απαιτήσεις
έγκρισης τύπου
και γενικής
ασφαλείας των
μηχανοκίνητων
οχημάτων και
των
ρυμουλκουμένων
τους, και των
συστημάτων,
κατασκευαστικών
στοιχείων και
χωριστών
τεχνικών
μονάδων που
προορίζονται
για τα οχήματα
αυτά[8]
επιβάλλει την
εγκατάσταση
συστημάτων
προειδοποίησης
για απόκλιση
από τη λωρίδα
κυκλοφορίας
και προηγμένων
συστημάτων
πέδησης
έκτακτης
ανάγκης σε
ορισμένα
μηχανοκίνητα
οχήματα των
κατηγοριών M2, N2,
M3 και N3.
(4)       Είναι
σκόπιμο να
καθοριστεί η
θέση που θα
ληφθεί εξ
ονόματος της
Ένωσης στη
διοικητική
επιτροπή της αναθεωρημένης
συμφωνία του 1958 όσον
αφορά την
έγκριση των
προαναφερόμενων
σχεδίων
κανονισμών της
ΟΕΕ/ΗΕ,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ: 
Άρθρο
1 
Η
θέση την οποία
θα λάβει η
Ευρωπαϊκή
Ένωση στη διοικητική
επιτροπή της αναθεωρημένης
συμφωνία του 1958 σχετικά
με την
υιοθέτηση
ομοιόμορφων
τεχνικών προδιαγραφών
για τροχοφόρα
οχήματα,
εξοπλισμό και
εξαρτήματα τα
οποία δύνανται
να
τοποθετηθούν
ή/και να
χρησιμοποιηθούν
σε τροχοφόρα
οχήματα και τις
συνθήκες για
την αμοιβαία
αναγνώριση των
εγκρίσεων που
χορηγούνται με
βάση τις
προδιαγραφές
αυτές είναι να
ψηφίσει υπέρ
του σχεδίου
κανονισμού της
ΟΕΕ/ΟΗΕ
σχετικά με τη
θέσπιση ενιαίων
διατάξεων για
την έγκριση
των
μηχανοκίνητων
οχημάτων όσον
αφορά τα
συστήματα προειδοποίησης
για απόκλιση
από τη λωρίδα
κυκλοφορίας,
οι οποίες
περιέχονται
στα έγγραφα ECE/TRANS/WP.29/2011/78, ECE/TRANS/WP.29/2011/89 και ECE/TRANS/WP.29/2011/91.
Άρθρο
2
Η
θέση την οποία
θα λάβει η
Ευρωπαϊκή
Ένωση στη διοικητική
επιτροπή της αναθεωρημένης
συμφωνία του 1958 σχετικά
με την
υιοθέτηση
ομοιόμορφων
τεχνικών προδιαγραφών
για τροχοφόρα
οχήματα,
εξοπλισμό και
εξαρτήματα τα
οποία δύνανται
να
τοποθετηθούν
ή/και να
χρησιμοποιηθούν
σε τροχοφόρα
οχήματα και τις
συνθήκες για
την αμοιβαία
αναγνώριση των
εγκρίσεων που
χορηγούνται με
βάση τις
προδιαγραφές
αυτές είναι να
ψηφίσει υπέρ
του σχεδίου κανονισμού
της ΟΕΕ/ΟΗΕ
σχετικά με τη
θέσπιση ενιαίων
διατάξεων για
την έγκριση
των
μηχανοκίνητων οχημάτων
όσον αφορά τα
προηγμένα
συστήματα πέδησης
έκτακτης
ανάγκης, οι
οποίες
περιέχονται
στα έγγραφα ECE/TRANS/WP.29/2011/92,
ECE/TRANS/WP.29/2011/92/Amend.1, ECE/TRANS/WP.29/2011/93 και ECE/TRANS/WP.29/2011/93/Amend.1.
Άρθρο
3
Η
παρούσα
απόφαση
αρχίζει να
ισχύει την
ημέρα της
έκδοσής της.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               Έγγραφα
ΟΕΕ/ΟΗΕ ECE/TRANS/WP.29/2011/78,
ECE/TRANS/WP.29/2011/89 και 
ECE/TRANS/WP.29/2011/91.
[2]               Έγγραφα
ΟΕΕ/ΟΗΕ ECE/TRANS/WP.29/2011/92,
ECE/TRANS/WP.29/2011/92/Amend.1, ECE/TRANS/WP.29/2011/93 και ECE
TRANS/WP.29/2011/93/Amend.1.
[3]               ΕΕ L 200 της
31.7.2009, σ. 1.
[4]               ΕΕ L 110 της 24.04.2012,
σ. 18 και ΕΕ L 109 της 21.04.2012,
σ. 1.
[5]               ΕΕ L 346
της 17.12.1997, σ. 78.
[6]               Έγγραφα
ΟΕΕ/ΟΗΕ ECE/TRANS/WP.29/2011/78, ECE/TRANS/WP.29/2011/89
και ECE/TRANS/WP.29/2011/91.
[7]               Έγγραφα
ΟΕΕ/ΟΗΕ ECE/TRANS/WP.29/2011/92, ECE/TRANS/WP.29/2011/92/Amend.1,
ECE/TRANS/WP.29/2011/93 και ECE TRANS/WP.29/2011/93/Amend.1.
[8]               ΕΕ L 200
της 31.7.2009, σ. 1.